
	Noteikumu (grozījumu) projekts
 Izdarīt Ministru kabineta 2010. gada 16. novembra noteikumos Nr. 1050 "Sabiedrības veselības aizsardzības pasākumu veikšanas kārtība" (Latvijas Vēstnesis, 2010, 185. nr.; 2012, 78. nr.; 2016, 87. nr.) šādus grozījumus:
	Priekšlikums
Ņemot vērā, ka Valsts ugunsdzēsības un glābšanas dienests tehniski nav sagatavots veikt pilna apjoma dekontamināciju pilnīgi visos gadījumos, kad ir notikusi saskarsme ar bīstamām vielām, piemēram, pēc saskarsmes ar bioloģiskajiem aģentiem, priekšlikums grozījumu projektā precizēt arī noteikumu 19.punktu "Valsts ugunsdzēsības un glābšanas dienests nodrošina dekontamināciju personām, kurām ir bijusi saskare ar toksisku, radioaktīvu un bioloģisku aģentu (ieskaitot kontaktu ar pacientu, par kura saslimšanu ar bīstamu slimību pastāv profesionāli pamatotas aizdomas)."
Piedāvātā redakcija
Izteikt 19.punktu sekojošā redakcijā - Valsts ugunsdzēsības un glābšanas dienests tehnisko iespēju robežās nodrošina dekontamināciju personām, kurām ir bijusi saskare ar toksisku, radioaktīvu un bioloģisku aģentu (ieskaitot kontaktu ar pacientu, par kura saslimšanu ar bīstamu slimību pastāv profesionāli pamatotas aizdomas).
	Kristaps Kolbergs (VUGD)



